izzako/sundanese-pixelgpt huggingface dataset:
Sadiakeun susu anu seger kénéh tur beku anu luyu jeung standar, tuluy susu anu beku dikeueum dina jero bak anu caina ngalir nepi ka jadi cair anu lilanan 1,5 nepi ka 2 jam, dikeueumna ulah leuwih ti tilu jam ngabalukarkeun susuna ruksak.Sabada kitu, asup kana tahapan muka wadah susu, pariksa kaayaan susu teu ngagumpal, bérésihkeun heula wadahna nepi ka bérésih jeung garing, sabada dipanaskeun
ka bérésih jeung garing, sabada dipanaskeun cobaan heula susuna maké alkohol anu babandinganana 1:1 cc, tuluy saring susu maké saringan entéh anu bérésih.Sabada, sabada geus 80 darajat tiiskeun nepi ka jadi 40 darajat.Sanggeus tiis urang bisa nataharkeun baktéri, tataharkeun 2 rupa baktéri, nyaéta baktéri lactobacillus Bulgaricus jeung Strephtillus Thermopillus, Baktéri-baktéri ieu bisa dibeuli di Balai Besar Peternakan.Sabada ditataharkeun, campurkeun baktéri jeung susu
Susu disiapkeun dina panci, siapkeun baktéri jeung asupkeun anu babandinganana 3 léter susu jeung 1 sendok unggal dua baktéri
Nalika prosés nyampurkeun kudu aya seuneu (lilin atawa spirtus) dideukeut antara baktéri jeung susu.Fungsina jang maéhan jeung ngajauhkeun baktéri anu ngaruksak.Sabada dicampurkeun antara susu jeung baktéri, asup kana prosés inkubasi di mana hasil nyampurkeunana diasupkeun kana wadah inkubator maké lampu listrik 25 watt anu lilana 4 jam.Inkubator bisa dijieun ku soranagn tina dus atawa "streoformbox"
Sabada éta asupkeun yoghurt kana "pendingin" nepi ka beku.Yoghurt leuwih énak lamun didahar maké bungbuahan anu amis
Nokia C5-00 mangrupa hiji telepon keupeul Nokia séri C nu kahijia kalawan sistem operasi Symbian
Nokia C5-00 maké panutup tukang nu dijieunna ti baja antikarat
Barisan Sudirman aatwa Dugunduguoo atawa Barisan Nassau mangrupa barisan pagunungan di Papua, Indonésia
Dingaranan dumasar kana nami Jéndral Sudirman, barisan pagunungan ieu miboga salah sahiji puncak gunung nu pangluhurna di Indonésia, nyaéta Puncak Jaya (4.884 m)
The Rose of Versailles (ベルサイユのばら "Berusaiyu no bara") mangrupa hiji manga beunang Riyoko Ikeda nu kahiji medal dina taun 1973
Manga ieu miboga latar dina ahir abad ka-18 nalika awal révolusi Perancis
Inohong utama ti komik ieu nyaéta putri bangsawan Oscar Francois de Jarjayes nu ti basa leutikna diajar ku bapana ku cara militér
Tugas ti Oscar nyaéta ngalindungan Ratu Antoinette
Kelenjar Gondok (Kelenjar Tiroid) nyaéta kelenjar anu diwangun ku dua lobus
Hormon anu disékresikeun ku kelenjar tiroid antara séjén hormon kalstinonin atawa tiroid
Hormon tiroid aya dua macem, nyaéta tiroksin sarta triodotironin
Kelenjar tiroid ngahasilkeun hormon tiroksin anu mangpaatna pikeun ngatur réaksi métabolisme karbohidrat, ngatur pamakéan oksigén sarta karbondioksida nu mangaruhan kamekaran awak sarta méntal
Hipertiroid (kaleuwihan hormon tiroid) nyababkeun tanda-tanda hipermetabolisme nu ditandaan ku rasa waswas, nadi sarta napas jadi gancang sarta teu kaatur, baham jadi muka, sarta panon jadi rubak (eksoftalmus)
Tanda-tanda kalainan ieu disebut morbus basedoei
Hipotiroid (kakurangan hormon tiroid) saacan déwasa bisa nyababkeun krétinisme (boncél) nyaéta nu ngalaman krétinisme ieu teu bisa ngahontol kamekaran fisik sarta mental nu normal, sarta dina kelenjar tiroid jadi ngabareuhan
Hipotiroid dina jalama dewasa nyababkeun miksedema kalayan tanda-tanda lumajuna metabolisme anu handap, beurat awak jadi naek, rupa awak jadi nagedéan, sarta rabut jadi rontok
Tiroksin loba ngandung iodin
Kakurangan iodin dina waktu nu lila bisa ngakibatkeun bareuhna kelenjar tiroid
Bareuh ieu bisa lumangsung alatan kelenjar kudu bener-bener digawé sangkan produksi tiroksin kajamin
Balukarna kelenjar gondongeun jadi ngagedéan, sarta kaluar panyakit gondok atawa gondongen
Panyakit ieu mindeng kapanggih di daérah-daérah anu kakurangan iodin, contona di wewengkon pagunungan atawa di wewengkon perbukitan
Cara nyegahna bisa dipigawé kalayan ngadahar kadaharan anu ngandung cukup iodin, contona lauk laut atawa kadaharan nu ngagunakeun uyah iodin
Teddy béar nyaéta ngaran boneka biruang nu asalna ti Amerika Serikat
Dina hiji poé, taun 1902, harita Présidén Roosevelt diondang moro biruang di Leuweung Sharkey, Mississippi, AS
Tapi, Présidén teu hasil waé sanajan geus tilu poé di jero leuweung
Nempo éta, Présidén ditawaran biruang hirup, tuluy ditawaran sina ditembak
Tapi, tawaran éta langsung ditampik ku Présidén Roosevelt
Dangong kapadulianana kana sato ngainspirasi kartunis pulitik Clifford Berryman
Manéhna nyicikeun katuladanan Roosevelt kana hiji ilustrasi gambar
Saprak harita, dijieun kaulinan boneka wangun biruang anu dingaranan Teddy—dicokot ti ngaran hareup Présidén Théodore Roosevelt
Nyaéta Margaret Steiff jelema anu mimiti nyieun boneka biruang Tedd
Blog wancahan tina web blog nyaéta wangun aplikasi ramatloka anu mangrupa tulisan-tulisan (anu dimuat) dina ramatloka umum
Tulisan-tulisanana sering disusun kalawan ngaruntuy, eusi nu panganyarna, kakara eusi nu heubeul, sok sanajan teu salawasna jiga kitu
Média blog munggaran dipopulérkeun ku Blogger.com
anu dipibanda ku Pyralab, saméméh diakuisi ku Google.com dina taun 2002 katompérnakeun
Ti harita loba aplikasi-aplikasi anu sipatna sumber nembrak nu ngahaja disayagikeun pikeun kamekaran nu narulis blog
Situs-situs web anu jadi tali-tumali ku lantaran ayana weblog, ngawujud jadi kumpulan weblog anu disebut blogosphere
Nalika sakumpulan aktivitas lumangsung tur dina jumlah nu loba jeung waktu nu sarua dina blogsphere, anu kitu disebutna blogstorm
Sajalan jeung laju kamekaran téknologi internét, ka dieunakeun mingkin loba ramatloka anu nyadiakeun fasilitas blog gratis
Tina sajumlahing ramatloka gratis, anu pangkawentarna nyaéta Blogger.com jeung Wordpress.com
Fungsi blog rupa-rupa, ti mimiti catetan poéan, média publikasi, kampanyeu pulitik tepi ka program-program média, jeung pausahaan-pausahaan
Sanajan kitu aya ogé nu sipatna henteu interaktif
Rupa-rupa tipeu blog: blog pribadi, blog pulitik, blog nu aya topikan, blog kaséhatan, blog sastra, blog lalampahan, blog panalungtikan, blog hukum, blog média, blog agama, blog atikan, blog pituduh, blog bisnis, blog spam
Melly Goeslaw ngaran aslina Mellyana, lahir 7 Januari 1974
Manéhna salah sahiji panyanyi sarta panulis lagu anu geus ngorbitkeun loba panyanyi
Anak hiji-hijina ti pasangan Ersi Sukaesih sarta (Alm) Melky Goeslaw ieu geus suksés nyiptakeun rupa-rupa lagu, di antarana lagu anu judulna "Jika" manéhna duét bareng jeung urut vokalis band Déwa 19, Ari Lasso
Saterusna kesuksesanna nyiptakeun lagu "Menghitung hari" anu dinyanyikeun ku Krisdayanti sarta lagu "Hati Yang Terpilih" anu dibawakeun ku Rossa
Sajaba ti éta lagu-lagu pamajikan musisi Anto Hoed ieu loba jadi "sountrack" film, di antarana, OST
"Ada Apa Dengan Cinta" (2002), OST
"Eiffel Im In Love" (2003) sarta OST
"Apa Artinya Cinta" (2005)
Sajaba ti éta manéhna ogé nyieun albeum "Intuisi" (2004) sarta "Mindsoul" (2007), anu sawatara lagunana mibanda "bit" anu leuwih gancang
Melly Goeslaw babarengan jeung Anto Hoed ayeuna leuwih mindeng kalibet dina pembuatan soundtrack film layar lébar tinimbang albeum sorangan
Melly Goeslaw anu ngaranna asup dina jajaran 17 "Class Music Heroes" ieu dipercaya nyieun "soundtrack" film religi, "Ketika Cinta Bertasbih"
Di "soundtrack" film ieu ogé, Melly nyanyikeun lagu "Ketika Cinta Bertasbih"
Kawas penyanyi séjénna, Melly ogé boga impian ngayakeun konser tunggal
Sarta dina taun 2009, impian éta bakal kabiruyungan
Kalayan dimotori ku "KD Production" milik artis Krisdayanti, Melly baris manggelarkeun konsér
Konsér tunggal bertajuk "Glow" ieu diayakeun dina Agustus 2009
Patali jeung konser "Glow", mecenghul berita anu ngejutkeun anu ngomong duit ratusan juta anu kuduna jadi hak Melly Goeslaw acan dibayarkeun ku Krisdayanti salaku nu boga KD Production
Balukarna hubungan di antara maranéhanana jadi renggang
Tapi, Anto Hoed, salaki Melly Goeslaw néngtéréwéléng ngenaan kabar ieu
Melly Goeslaw ngarasa nagara tacan méré hak-hak sapinuhna, nyieun GASS ("Gabungan Artis Sarta Seniman Sunda")
Manéhna ogé ditunjuk minangka pupuhu organisasi ieu
Sajaba ti éta, Melly Goeslaw dinobatkan jadi duta "Hak Kakayaan Intelektual" (HKI) 26 April 2011
Chelsea Olivia Wijaya () nyaéta saurang aktris asal Indonésia
Karirna munggaranna mah nya dina wiea g modél
Chelsea Olivia mimiti dipikawanoh ku sakumna masarakat ti saprak maén dina sinétron "Cincin" peranna minangka "Sasta"
Sanggeus suksés kalayan sinetron "CINCIN" sementara untuk urusan peran, putri dari pasangan Jacob Wijaya jeung Yuliana Agustine ini leuwih resep kana peran anu protagonis dibandingkeun jeung peran antagonis
Salian maea sineétron Chelsea Olivia ogé terjun ka dunya sora jeung "BBB" ("Bukan Bintang Biasa") anu anggotana pamaén sinétron hungkul saperti: Laudya Chintya Bella, Raffi Achmad, Dimas Beck, jeung Ayu Shita anu di bingbing ku panyanyi sarta pangubah lagu Melly Goeslaw
Tawaran maén sinétron rajol pikeun manéhna
Chelsea Olivia ogé boga kasempetan maén dina sinétron "PANGERAN PENGGODA" babarengan Mischa Chandrawinata
Sindrom prahéd (Bahasa Inggris: premenstrual syndrome, PMS) umumna lumangsung nyanghareupan datangna siklus héd saterusna
Panyababna lantaran PMS disangka alatan kakurangan hormon progesteron dina waktu fase luteum ti siklus héd
Tanda-tanda PMS antara séjén parobahan dina sikep sarta tingkah laku, waswas, kacapéan, nyeri sirah, méncrét, déprési, sarta edema
Tanda-tanda PMS bisa diubaran ku cara mengonsumsi ubar anti déprési, vitamin, atawa tatamba progestin (progesteron jieunan)
Panyabab sindrom prahéd can pati écés
Sawatara panyabab sindrom prahéd antara séjén: Faktor-faktor
Sawatara faktor anu ngaronjatkeun lumangsungna sindrom prahéd nyaéta:
John Michael Osbourne atawa anu kasohor Ozzy Osbourne nyaéta vokalis grup musik "heavy metal" Black Sabbath anu kakoncara dina éra 70an
Ozzy lahir di Aston, Birmingham, Inggris tanggal 3 Désémber 1948
Bapana nyaéta tukang nyieun pakakas, sedengkeun Indungna gawé di pausahaan mobil, Lucas
Ozzy nyaéta anak ka 4 ti 6 sadulur, manéhna meunangkeun landian Ozzy nalika SD
Osbourne anu boga masalah dyslexia ieu kaluar ti sakola nalika umur 15 taun, tuluy manéhna digawé, Ozzy ogé kungsi dipenjara alatan ngarampok
Ozzy asup grup musik babaturanna, "Earth", anu engkéna jadi Black Sabbath
Salila hirupna, Ozzy ngalaman masalah jeung narkoba katut narkotika anu nyababkeun Ozzy kudu direhabilitasi
Ngeunaan kahirupan pribadina, Ozzy geus nikah 2 kali
Pertama, Ozzy nikah jeung Thelma Mayfair (1971-1981) anu disinugrahan 2 anak, di antarana: Louis Osbourne jeung Jessica Starshine Osbourne
Istri kaduana nyaéta Sharon Osbourne anu ditikah taun 1982, tina ieu hubungan, Ozzy disinugrahan 2 anak, di antarana: Aimee Osbourne, Kelly Osbourne jeung Jack Osbourne
Sabada teu produktip di Black Sabbath, debut karir solo Ozzy dimulai dina taun 1979
Albumna "Blizzard of Ozz" (1980), "Diary of a Madman" jeung "No More Tears" (1991), jadi album suksésna salila karir solo
Dua album ieu kajual leuwih ti 4 juta kopi di Amerika
David Seth Kotkin atawa anu kasohor David Copperfield nyaéta pesulap, jeung ilusionis anu lahir tanggal 16 Séptémber 1956 di Metuchen, New Jersey, Amerika Serikat
David Copperfield kasohor ku aksina anu ngaleungitkeun Patung Liberty, hiber di Luhur Grand Canyon, kabur ti penjara Alcatraz]], jeung leumpang nembus Témbok Besar Cina
Aksi sulap pertamana nyaéta di kota asalna nalika umurna 12 taun, kamampuh sulapna ngaronjat pisan, malah mah nalika umur 16 taun, David kungsi ngalatih sulap di Universitas New York
Bapana Copperfield ngaranna Hyman Kotkin alias Hy anu maot dina bulan Pébruari 2006 di San Diego, Kalifornia
Hy sok maturan David nalika tur kuriling dunya, David sorangan nyieun situs web "remember Hy" pikeun mieling Bapana
David minton di gedung-gedung téater jeung TV dina taun 70an, taun 1978, David dibéré acara sorangan anu ngaranna "The Magic of David Copperfield"
Ieu acara meunang sababaraha panglélér di Amerika
David diebutkeun ilusionis pertama anu bisa hiber teu maké tali
Dina skala anu leuwih leutik, David pernah ngaleungitkeun 13 panongton anu dipilih sacara acak
David Copperfield disebut islusionis pangkasohorna di Jaman ayeuna, taun 2000, ngaranna diabadikeun jadi légénda hirup dina Kongrés pabukon Amérika Serikat
Daya irut universalna ditunjukkeun ku fakta yén David geus muncul dina opat perangko di Opat nagara anu béda
Pérsija (singgetan ti Persatuan Sepak Bola Indonésia Jakarta) nyaéta hiji klub maén bal Indonésia anu di daérah Jakarta
Pérsija ayeuna maén di di Liga Super Indonésia
Pérsija didirikeunn 28 Nopémber 1928, cikal bakal ngaranna "Voetbalbond" Indonesi Jakarta (VIJ)
VIJ mangrupa salah sahiji kalompok anu milu ngadegkeun Persatuan maén bal Sakumna Indonésia (PSSI) kalayan wawakil VIJ, Mr. Soekardi dina pembentukan PSSI di "Societeit Hadiprojo Yogyakarta", Saptu 19 April 1930
Kalompok ieu meunangkeun perhatian anu gedé ti Gubernur Jakarta, Sutiyoso, anu mangrupa Pembina Persija
Jumplukan nu ngarojongna ngaranna "The Jakmania"
Ayeuna Persija dipingpin ku Ferry Paulus minangka Pupuhu Pérsija Jakarta
Dina jaman Hindia Walanda, Pérsija ngaran mimitina nyaéta VIJ (Voetbalbond Indonesische Jacatra)
Pasca-republik Indonésia balik ka wangun nagara kasatuan, VIJ baganti ngaran jadi Pérsija (Persatuan maén bal Indonésia Jakarta)
Dina waktu éta, NIVU ("Nederlandsch Indisch Voetbal Unie") minangka organisasi tandingan PSSI masih aya
Di sisi séjén, VBO ("Voetbalbond Batavia en Omstreken") minangka "bond" (perserikatan) tandingan Pérsija ogé masih aya
sairing kalayan berdaulatna nagara Indonésia, NIVU daék henteu daék kudu bubar
Meureun ieu ogé alatan sacara sosial pulitik geus henteu kondusif (ngarojong)
Kaayaan éta ahirna ngarémbét ka anggotana, di antarana nyaéta VBO
Dina pertengahan taun 1951, VBO ngayakeun pasamoan pikeun ngabubarkeun diri (likuidasi) sarta nganjurkeun manéhna pikeun ngagabung jeung Pérsija
Dina perkembanganna, VBO ngagabung ka Persija
Dina turnamén "segitiga Bersahabat", gabungan pamaén bangsa Indonésia anu kagabung dina Persija "anyar" éta pahareup-hareup jeung Walanda sarta Tionghoa
Ieu pisan hasilna: Persija (Indonésia) vs Walanda 3-3 (29 Juni 1951), Walanda vs Tionghoa 4-3 (30 Juni 1951), sarta Persija (Indonésia) vs Tionghoa 3-2 (1 Juli 1951)
Kabéh pertandingan lumangsung di lapang BVC Merdika Kidul, Jakarta
Robby Darwis () nyaéta salah sahiji pamaén bal Indonésia nu legendaris nu terkenal dina taun 90an
Robby mangrupa salah sahiji bentang lapang Persib Bandung di jaman harita
Posisi luluguna nyaéta stoper
Di musim kahiji Liga Indonésia nu harita dingaranan Liga Dunhill, inyana jadi kaptén di Persib Bandung jeung hasil mawa Persib jadi juara kahiji Liga Indonésia I. Robby gé pernah maen di Liga Malaysia di kleup Kelantan FC
Di Timnas, inyana aktif di taun 87 nepi ka 97an
Rékorna di Timnas nyaéta 53 kali maen jeung hasil ngagulkeun 6 gul
Dina Liga Indonésia 2007, Robby jadi asisten pelatih Persib nu harita pelatihna nyaéta Arcan Iurie
Hal ieu ngakibatkeun inyana kudu cuti tina pagawéana minangka bankir di BNI
Taun 2010 Robby jadi pelatih sementara Persib ngagantikeun Jaya Hartono nu mundur
Taun 2011 inyana jadi pelatih tetep Persib, di AFF 2012, inyana jadi asisten pelatih
Oriflame mangrupa perusahaan kosmétika alami ti Swedia
Diadegkeun taun 1967 di Swedia ku dua urang dulur nyaéta Mr. Jonas jeung Rober af Jochnick
Produk Oriflame dipasarkeun anu maké sistem ngajualna langsung (Direct Selling)
Ayeuna Oriflame geus sumebar leuwih tina 69 nagara di 5 benua, di dunya
Oriflame ogé sumebar di Bursa Saham Stockholm
Oriflame hiji-hijina perusahaan anu omsétna bisa nyaingan perusahaan Microsoft
Oriflame asup di Indonésia dina taun 1987 di handap PT
Orindo Alam Ayu
Produk "skin scare" anu bakal dikaluarkeun dina ngolahna nepi ka 3 nepi ka 4 taun pikeun ngahasilkeun hasil pikeun nyugemakeun konsuména
Produk-produk Oriflame nyaéta produk import anu geus diuji coba saluyu jeung iklim Indonésia
Nepi ka ayeuna, Oriflame nawarkeun 600 produk unggal katalogna
Oriflame nyieun sorangan produk-produk kasebut di pabrikna anu perenahna di Dublin
Sakabéh produk oriflame dijieun tina tutuwuhan euwueh tambahan unsur kimiawi, nepi ka aman pikeun kulit anu babari alérgi jeung halal pikeun musli
Kandungan héwani anu aya dina produk-produk Oriflame nyaéta madu jeung endog
Oriflame nyaéta perusahaan Direct Selling atawa MLM kosmétik anu sumebarna téréh di antara perusahaan kosmetik sadunya
Oriflame hiji-hijina anu narima "award" dina konperensi "Direct Selling" disaluruh alam dunya di Singapura persisna bulan Novémber 2008
Lantaran kamekaran Oriflame nepi ka 41%, jauh di luhur perusahaan "Direct Selling" atawa MLM laina
Kolécér nyaéta nu wangunna silinder sarta bilah-bilah di sisina anu bisa muter dina hiji as ngagunakeun tanaga mesin atawa aliran angin, gas, sarta cairan
Kolecer ogé bisa disebut kai atawa awi panjang ipis nu ditengah-tengahna maké as sarta muih katebak angin
Sabot muter, kolécér baris ngahasilkeun tanaga dorong anu kuat ku kituna sanggup ngagerakkeun hiji barang, kawas anu lumangsung dina kolécér kapal sarta kapal udara
Kolécér kapal perenahna dina tungtung handap awak kapal
Kolécér kasebut digawé kawas baud anu muter dina porosna, luyu jeung tanaga anu dibeunangkeun
Waktu muter, kolécér nyorong cai ka tujul tukang
Dorongan ieu anu saterusna ngagerakkeun kapal ka arah hareup
Kapal leutik ngan mibanda hiji kolécér, sedengkeun kapal badag mibanda sakurang-kurangna opat kolécér
Jumlah bilah kolécér kira-kira antara dua nepi ka tujuh siki, sanajan biasana mah jumlahna téh opat atawa lima siki
Bilah-bilah ieu umumna wangunna rubak sarta pondok ku kituna sanggup ngahasilkeun daya dorong anu leuwih badag pikeun kapal kasebut
Kolécér dina kapal badag biasana ngahasilkeun kacepatan muterna 100 rpm (revolutions pér minute) ku kituna sanggup ngusikkeun kapal kalayan kacepatan kira-kira 20 knot (1knot = 1,85 km/jam) Diaméter kolécér kira-kira antara 0,15 m dina kapal anu ukuranana leutik nepi ka 7,6 m dina kapal tanker
Umumna kolécér kapal dijieun tina logam, kawas parunggu, waja, nikel, alumunium, sarta beusi
Kolécér Kapal Udara
Kolécér kapal udara mibanda ukuran bilah anu leuwih leutik batan kolécér kapal
Sajaba ti éta, kolécér kapal udara ogé leuwih hampang ku kituna bisa muter leuwih gancang sarta digawé leuwih sakeudeung
Bilah kolécér kapal udara mibanda karakteristik wangun anu sarua jeung jangjang kapal
Duanana mibanda dua penampang sisi anu béda, sisi anu hiji rata sarta sisi anu séjén ngawangun budeuran
Sisi kolécér anu ngawangun budeur éta nyanghareup ka arah hiberna kapal
Sabot muter, aliran hawa anu nyérélék dina sisi budeuran leuwih kuat batan sisi rata di tukang ku kituna ngahasilkeun tekenan hawa anu leuwih badag di tukang kolécér
Baptis (Pamandian) nyaéta pamakéan cai pikeun nyucikeun kaagamaan, khususna salaku sakramen panarimaan hiji jalma ka jero agama Kristen
Baptis asalna ti istilah Yunani "baptizo" anu hartina 'nyelupkeun' atawa 'kukumbah'
Ngaliwatan sakramen ieu, hiji jalma ditarima jadi anggota geréja sarta dinyatakeun sacara resmi asup Kisten
Ritus baptis dipigawé ku cara nyéretkeun, ngaguyurkeun, atawa ngumbah cai ka tarang atawa beungeut calon nu dibaptis
Umumna, gereja mikawanoh dua macem ritus baptis, nyaéta baptis cérét, sarta baptis teuleum
Sawatara gereja anu ngalakonan ritual baptis ku cara ngeueumkeun kabéh awak dina cai pamandian atawa cai walungan (baptis teuleum) nyaéta gereja baptis sarta gereja pantékosta
Baptis dibikeun ka jelema déwasa atawa barudak
Baptis dipigawé ku pajabat gereja (imam atawa pendéta) Yohanes Pembaptis
Dina kitab jangji nu anyar, baptis dipahaman minangka gaganti ritus sunat anu jadi kawajiban umat Yahudi
Baptis kasebut dipigawé ku Yohanes Pembaptis (vérsi Islam: Nabi Yahya AS) Baptis anu dipigawé Yohanes mangrupa tanda tobatna hiji jalma anu yongsong datangna karajaan Alloh
Saméméh ngamimitian karyana, Yesus narima baptis ti Yohanes di S. Yordan
Baptis ka Yesus lain tanda pertobatan, tapi minangka tanda “sang panebus” anu nanggung dosa manusa
Bapa, Putra, sarta Roh Kudus
Kitab Didache (ajaran kadua belas rosul anu eusina ringkesan ajaran Kristen) nyebutkeun yén baptis dina geréja lumangsung saprak abad ka-1
Nurutkeun kitab kasebut, baptis dilaksanakeun ku cara ngalelepkeun hiji jalma dina cai nu lobana tilu kali kalayan ngomong “kuring ngabaptis manéh kalayan ngaran Bapa, Putra, sarta Roh Kudus” Kitab Didache ogé nyebutkeun yén nu ngabaptis diidinan pikeun nyicikeun cai hungkul lamun caina teu cukup
Cai anu dipaké di jero ritus baptis ngalambangkeun kabérésihan sarta kahirupan
Hiji jalma anu geus dibaptis hartina bersih ti sagala dosa anu asalna ti kahirupan mangsa saméméhna
Manéhna “kalahiekeun deui” dina kahirupan anu anyar, nyaéta kahirupan anu luyu kalayan paréntahna
Kaluarna skisma nyaéta alatan papisahan di jero agama sarta sagala rupa bidah dina abad ke-4 nu nyieun pihak gereja nganggap henteu sah pembaptisan anu dipigawé ku pembidah
Dina kontroversi kasebut, Santo Agustinus (filsuf katolik) ngamekarkeun ajaran yén anu ngabaptis lain manusa, tapi Yesus Kristus sorangan
Nurutkeun Santo Agustinus, pembaptisan tetep sah tampa meerdulikeun iman si nu ngabaptis
Pemabaptisan umumna dipigawé ku uskup, tapi sakapeung ogé dipigawé ku imam
Dumasar Konsili Regional Kartago (taun 255) awéwé dilarang ngabaptis hiji jalma
Bekantan mangrupa jumplukan monyét Dunya Lila anu mibanda irung badag sarta mancung
Anggota suku "Cercopithecidae" ieu diwangun ti dua spesis nyaéta bekantan kahau ("Nasalis lavartus") sarta Bekantan simakobu ("N. concolor")
Bekantan mindeng disebut proboscis monkey atawa "monyét Walanda"
Habitat sarta Ékologi
Bekantan mangrupa primata éndemik anu asalna ti Kalimantan
Wewengkon sumebarnaa kawates di Kepulauan Mentawai sarta pulo Kalimantan
Monyét ieu hirup di tatangkalan, di leuweung ranca, bako, sarta wewengkon aliran walungan
Bekantan jalu ukuranana kira-kira 60–80 cm sarta beuratna 16–23 kg
Sedengkeun bekantan bikang ukuranana 50–60 cm sarta beuratna 7–11 kg
Panjang buntutna ngahontal 55–75 cm
Bulu bekantan warnana abu-abu jeung campuran konéng, cokelat, sarta oranyeu
Sato nu Éraan
Bekantan miboga sipat éraan
Monyét ieu baris lumpat bingung lamun nempo kalangkang manusa atawa sato séjén anu ngadeukeutanana
Ku sabab éta, maranéhanana leuwih resep cicing di luhur pucuk tangkal luhur sangkan aman ti hontalan manusa sarta sato séjénna
Sajaba ti éta, bekantan ogé boga sipat sensitif sarta gampang strés
Stresna bekantan ditandaan panonna jadi sipit sarta bulu-buluna nu maruragan
Stres ogé ngabalukarkeun sato ieu henteu daék dahar ku kituna bisa ngabalukarkeun paéh
Béda ti primata séjénna, bekantan henteu bisa dahar sagawayah
Kadaharan bekantan mangrupa daun ti tangkal rambai, (genus "Sonneratia") tangkal panggung (genus "Barringtonia").Spesies ieu lolobana folivorous (kira-kira 52% ti kabéh nyusuan) sarta ngadahar buah (kira-kira 40% ti kabéh nu nyusuan), sarta leuwih resep daun ngora
Manéhna sakali-kali turun ka taneuh pikeun néangan yuyu sarta sato cai séjénna
Monyét ieu biasana néangan dahar dina pabeubeurang, sajaba minangka sumber kadaharan, tangkal rambai ogé dipaké sebaga tempat ancik, tempat ngembang biak, miara anak, sarta tempat nyumput ti prédator
Moro nyaéta kagiatan anu dipigawé ku cara néangan, ngudag, sarta maéhan sato jarah
Dina pakasaban urang Sunda tukang moro sato nu maké tumbak téh biasana disebut pamatang
Dina awalna, kagiatan ieu dipigawé manusa pikeun meunangkeun kadaharan
Tapi, moro ngembang jadi hobi sarta saterusna jadi salah sahiji cabang olahraga
Saluyu jeung kamajuan jaman, tujuan moro turut ngalaman parobahan
Jaman baheula, moro mangrupa pakasaban utama
Ayeuna, jelema moro pikeun nyalurkeun hobi
Di Indonésia, moro geus dipigawé para bangsawan saprak abad ka-17 kalayan numpak kuda
Maranéhanana biasana mibanda tempat moro husus, contona wewengkon leuweung anu dicicingan ku sato nu loba kawas babi leuweung sarta uncal
Moro ka leuweung sok disebut ngalasan
Sato nu di Moro
Sato anu diboro teu kawates dina sato darat waé (maung, singa, gajah, babi leuweung, uncal, sarta oray) tapi ogé kaasup sato cai (contona paus, lauk, sarta buaya)
Sato nu di moro teu ukur didahar atawa dijadikeun hiasan imah pikeunnu moro waé, tapi ogé ditukeur sarta dijualbeulikeun
Kulit buaya sarta oray bisa dimangpaatkeun minangka bahan beubeur, tali jam leungeun, sarta tas
Kulit maung biasna dijadikeun minangka pakéan
Sedengkeun gading gajah dicokot minangka hiasan
Pamoroan di Indonésia
Dumasar aturan Pamaréntah No
13 Taun 1994, moro dibédakeun jadi tilu macem, nyaéta moro tradisional pikeun kaperluan dahar, moro pikeun keerluan olahraga sarta tropi, sarta moro pikeun kaperluan séjénna
Pamaréntah Indonésia ogé ngatur pas moro jadi sawatara wewengkon, contona taman moro, kebon moro, sarta wewengkon moro
Taman moro nyaéta wewengkon leuweung anu ditetepkeun ku pemrintah minangka tempat moro
Kebon moro nyaéta lahan pikeun moro anu aya di luar taman moro
Sedengkeun wewengkon moro nyaéta tempat moro nu ayana di luar taman moro sarta kebon moro
Balapan kuda nyaéta olahraga anu merlukeun kaparigelan dina tumpak kuda
Olahraga tumpak kuda kabagi jadi dua jenis, nyaéta balapan kuda sarta kaparigelan berkuda
Dina balapan kuda, diperlukeun gancangna kuda dina lumpat sarta kaparigelan joki dina numpak kuda
Sedengkeun kaparigelan berkuda diperlukeun kaserasian unggut antara kuda sarta joki
Kamekaran Balapan Kuda
Di Inggris saprak 55 SM kuda geus dipaké pikeun kaperluan peperangan ngalawan bangsa Romawi
Kuda tunggang anu kahiji nyaéta jenis kuda poni
Sanajan bentukna leutik, jenis ieu tahan lila pikeun ditumpakan jelema
Dina kamekaranana, bangsa Asiria mangrupa bangsa kahiji anu nyieun pasukan Kavaleri
Dina taun 1532 di Naples, Perancis, ngadeg akademi Nunggang kuda
Saprak harita, popularitas tumpak kuda beuki nyebar di sakumna Éropa sarta saterusna mekarpadika pikeun ngajar kaparigelan berkuda
Jenis Olahraga Berkuda
Nepi ka ayeuna aya dua jenis berkuda; balapan kuda sarta kaparigelan berkuda
Balapan kuda nyaéta olahraga anu ngahijikeun kagancangan kuda sarta kaahlian joki
Dina jaman Walanda, organisasi balapan kuda geus kabentuk luyu jeung kamekaran fasilitas gelanggang balapan di wewengkon-wewengkon
Perkumpulan anu kaceluk dina waktu éta téh Bataviasche Buitenzorgsche Wedloo Societeit (BBWS), Minahasa Wedloop Societeit,(MWS), sarta Préanger Sociaetiet (PWS)
Kaparigelan tumpak kuda nyaéta olahraga anu nitik beuratkeun kaserasian gerak antara kuda sarta nu numpakna
Dina taun 1921, dijieun Federation d’Equestre Internationale (FEI), anu ngadegkeun olahraga kaparigelan berkuda
Olahraga kaparigelan berkuda di Yogyakarta sarta Surakarta ngan pikeun golongan karajaan
Olahraga ieu mekar pesat antara 1929-1930
Kacatet perwira KNIL bangsa Indonésia, di antarana Kolonél A.J Kawilarang sarta Kaptén Trenggono, kungsi ngahontal kameunangan dina olahraga ieu
Saperti cabang olahraga nu tangtudina olahraga iru ogé aya pembagian kelas
Pembagian dumasar jangkungna kuda, kuda nu jangkungna leuwih ti 150 cm, kaasup kelas A. Pikeun kuda kelas B, C, D, sarta E jangkung kudana nyaéta: 145-149,9 cm, 140-144,5 cm, 135–139 cm, sarta 134, 9 cm ka handap
Beton nyaéta salah sahiji jenis bahan wangunan (kontruksi) sarupaning batu anu boga sipatna awét sarta kuat
Beton diwangun ti campuran keusik sarta bahan agregat (batu kerikil nu diaméterna 2-3,5 cm) anu ditalian jeung semén sarta cai
Bahan agregat geus dipaké saprak 2000 taun ka tukang, contona minangka bahan wangunan dina peradaban Mesir Kuna, Yunani Kuna, sarta Romawi Kuna
Tapi dina mangsa éta, beungkeutan pikeun agregat beton masih ngagunakeun bahan-bahan anu basajan, antara séjén campuran kapur sarta cai atawa campuran taneuh liat sarta gips
Dina prosés pembuatan beton, keusik, semén, sarta cai dicampur kalayan bahan-bahan nu tangtu
Dina tahap saterusna adonan kasebut diaduk ditambah kalayan agregat, diaduk deui nepi ka rata sarta dicicingkeun kana citakan anu nyieun hiji kontruksi
Ayeuna modél beton anu dimekarkeun nyaéta Portland Cemen (PC) anu kapanggih ku Joseph Aspdin ahli kontruksi asal Inggris, dina 1842
Modél pangwangunan kasebut dipikawanoh minangka semén
Joseph Aspdin nyiptakeun semén jieunan kahiji anu bener ku cara ngabeuleum batu kapur sarta taneuh liat sacara babarengan
Prosés ngabeuleumna téh robah sipat-sipat kimiana sarta Joseph Aspdin nyiptakeun semén leuwih kuat batan ngagunakeun kapur nu diancurkeun
Pikeun nambahan kakuatanana, struktur beton ogé dirojong ku bahan penguat séjén, contona waja
Bahan penguat ieu mindeng disebut waja tulangan
Waja ieu baris ngahiji kalayan beton anu geus garing
Alatan mangpaatna sarua kawas tulang dina awak manusa
Mangka modél ieu dingaranan beton bertulang
Sistem beton bertulang kapanggih ku Joseph Morier (1823-1906) dina 1849 sarta dipaténkeun dina 1867
Kontruksi beton bertulang dimimitian ti prosés nyiapkeun citakan beton luyu jeung rarancang sarta nyieun adonan beton dina tempat anu kapisah
Dina citakan beton kasebut waja tulangan disusun nurutkeun pola nu tangtu, luyu jeung kontruksi
Adonan beton saterusna dicicikeun kana citakan sarta diingkeun nepi ka jadi garing
Waktu anu diperlukeun beton jadi garing sarta teuas nyaéta kira-kira 28 poé
Sanggeus éta, citakan beton bisa dibuka
Rasi Béntang nyaéta pengelompokan béntang-béntang di langit nu katempo dina wilayah nu tangtu dina waktu peuting dina wangun konfigurasi imaginer atawa hayalan
Rasi béntang ogé bisa disebut kalayan istilah konstelasi
International Astronomical Union (Persatuan Astronomi Internasional), lembaga anu berwenang dina méré ngaran objek-objek langit, sacara resmi ngaku 88 rasi béntang anu diwangun kana 12 zodiak, 28 rasi béntang di belah kalér, sarta 48 rasi béntang di belahan kidul
Bangsa Yunani Kuna geus saprak lila ngimeutan ayana jumplukan-jumplukan béntang di langit bagian kalér
Maranéhanana saterusna méré ngaran jumplukan-jumplukan béntang ieu kalayan ngaran-ngaran sato atawa sipat mitologi, contona rasi béntang Leo anu hartina singa, Pisces anu hartina lauk, sarta Taurus anu hartina banténg
Sedengkeun rasi béntang Andromeda, Cassiopeia, sarta ngaran inohong-inohong heroik anu aya di jero mitologi Yunani
Pikeun pengelompokan béntang-béntang dina hiji rasi, béntang-béntang éta diproyeksikeun heula dina hal langit nu saterusna dikelompokeun, ku kituna anggota-anggota hiji rasi béntang sabenerna teu padeukeut sarta bisa pajauh
Alatan éta, euweuh hubungan fisis antara béntang-béntang dina hiji rasi béntang
Sawatara rasi béntang ngan bisa ditempo dina usum-usum nu tangtu alatan ayana pergerakan bumi ngalingkung panonpoé
Bagian langit anu kasampak dina jero peuting di tempat-tempat nu tangtu sacara lalaunan robah babarengan kalayan pergerakan bumi kasebut
Para panalungtik anu aya di tempat anu béda ogé nempo bagian anu béda ti langit
Saurang panalungtik béntang di khatulistiwa contona bisa nempo sakumna rasi béntang sepanjang taun, tapi nu nalungtik di Kutub Kalér atawa Kutub Kidul ngan bisa nempo bagian nu tangtu ti rasi béntang
Angka Rasi Béntang
Dina peta béntang umumna pikeun nandaan jajaran "pola" anu ngawakilan wangun anu méré ngaran ka rasi béntang
Tapi, konstelasi IAU ngahartikeun kalayan watesna (ditembrakkeun kalayan koordinat langit) sarta lain ku pola sarta konstelasi anu sarua mibanda sawatara varian dina representasina
Konstélasi kudu dibédakeun ti asterisms
Asterisms pola atawa wangun béntang anu henteu patali jeung konstelasi nu dipikanyaho, tapi tetep sacara lega diaku ku jelema awam atawa dina komunitas astronomi amatir
Conto asterisms kaasup tujuh béntang caang dina Ursa Mayor dipikawanoh minangka "Bajak" di Éropa atawa "biduk" di Amérika, sarta minangka "Segitiga Usum Halodo", hiji segitiga badag kasampak di langit peuting usum halodo di belahan kalér sarta diwangun ti béntang-béntang caang Altair, Deneb sarta Vega
Samentara pangelompokan béntang konstelasi resmi ditunjuk ku IAU, ieu henteu hartina yén béntang-béntang di konstelasi anu sok dikelompokkeun babarengan di rohang jomantara
Sakapeung fisik bentang deukeut atawa sarua jeung nu séjén, kawas Pleiades
Birokrasi nyaéta sistem pamaréntahan anu dijalankeun ku pagawé pamaréntah (birokrat) kalayan nyekelan dina hiérarki sarta jenjang kalungguhan
Birokrasi mangrupa konsép idéal ngeunaan sistem administrasi atawa pamaréntahan anu ngarahkeun sarta ngoordinasikeun pancén organisasi nu badag sacara rasional
Dina kahirupan sosial-politik, birokrasi mindeng dipeunteun négatif
Tetempoan négatif ieu umumna didasarkeun kana ayana tata cara nu hésé, lila, sarta henteu écés pikeun ngurus hiji perijinan atawa dokumén resmi nu tangtu, contona Katu Tanda Penduduk (KTP)
Padahal, tujuan utama diwangunna birokrasi pikeun ngabagi pancén, tanggung jawab, sarta wewenang sacara écés di antara para pagawé ku kituna pakasaban bisa dipungkas sacara gancang sarta rapih
Birokrasi ngasupkeun runtuyan aturan anu patali jeung hiji prosés gawé anu éféktifsarta efisien (sistematis) pikeun ngajalankeun fungsi organisasi
Birokrasi sarta Organisasi
Birokrasi mecenghul sarta ngembang dina hiji organisasi badag anu umumna mibanda ratusan atawa rébuan pagawé
Birokrasi teu ukur aya dina organisasi pamaréntahan, tapi ogé aya dina organisasi kamasarakatan, contona organisasi atikan (kawas sakola), organisasi kaagamaan, sarta organisasi pulitik
Dina organisasi badag kawas ieu, kahadiran birokrasi jadi ajén penting alatan ayana kaperluan efisiensi
Nurutkeun sosiolog kasohor asal Jerman, Max Waber (1864-1920), sistem birokrasi aya dina masarakat modérn anu rasional, lain dina masarakat tradisional
Dina masarakat tradisonal, hiji pakasaban bisa dipungkas kalayan ngandelkeun pengabdian, kapatuhan, sarta hubungan kakulawargaan
Sabalikna masarakat modérn nungtut saban pakasaban bisa dilaksanakeun sacara efisien, transparan, kakontrol, sarta bisa dipertanggungjawabkeun
Organisasi anu birokrasi teuing (loba aturan,prosedur, sarta lénglé ogé statis) bisa ngabalukarkeun masalah
Sagala rupa prakték birokrasi dina pamaréntahan di sajumlah nagara ngembang dianggap nyimpang tujuan anu sabenerna
Para birokrat leuwih ngudag fungsi kakawasaan batan ngajalankeun fungsi pangladén umum
Balukarna birokrasi mecenghulkeun hiji gambaran atawa kaayaan anu dipikawanoh kalayan istilah "red tape"
Istilah ieu nunjuk dina kaayaan birokratis anu mindeng pisan bulat-beulit sarta palanggaran ka peraturan anu resmi pikeun bisa ngabéréskeun hiji pakasaban
Ngingetkeun yén birokrasi mangrupa hiji kaperluan, kiwari mecenghul gagasan debirokratisasi
Debirokratisasi nyaéta usaha ngabenerkeun birokrasi sacara terus-terusan sarta kakontrol ku kituna kapercayaan masarakat (umum) ka hiji organisasi atawa pamaréntahan tetep kajaga sarta pangladén ka masarakat jadi leuwih alus
Ku kituna birokrat ditungtut sanggup ngaréspon parobahan anu lumangsung di luar organisasi anu mangaruhan kana kinerja sarta tujuan organisasi
Déodatus Andréas Deddy Cahyadi Sunjoyo atawa anu kasohor Deddy Corbuzier nyaéta pesulap, ilusionis, katut méntalis asal Indonesia
Mentalis anu boga ciri has dina "make up" ieu gumelar di Jakarta tanggal 28 Désémber 1976
Deddy Corbuzier geus nalakukeun rupa-rupa trik sulap, di antara, mawa mobil kalayan panon ditutup, Deddy Corbuzier ogé kungsi "nebak headline" media massa anu ditangtukeun saacan éta media massa terbit, lian ti éta Deddy Corbuzier kungsi néwak pélor anu ditémbakkeun ku sejata api
Deddy Corbuzier nyaéta salah sahiji tukang sulap anu mintonkeun rupa-rupa trik sulap anu tara dibayangkeun saacanna
Deddy Corbuzier ogé nyieun terbosan anyar ku cara nyieun acara "The Master" anu tujuanna néangan jalma-jalama anu miboga bakat dina widang sulap
Ieu acara ogé dimaksudkeun sangkan karir sulap ogé maju siga karir dina industri peran jeung industri musik
Tina ieu acara muncul pesulap-pesulap anu bakatna hadé saperti Joe Sandy jeung Limbad
Deddy Corbuzier nikah jeung Kalina Ocktaranny tanggal 25 Pébruari 2005, tina ieu hubungan, Deddy Corbuzier boga anak anu dingaranan Azka Nikola Corbuzier
Salian jadi pesulap, Deddy Corbuzier ogé jadi panumbu catur dina acara "Hitam dan Putih", lian ti éta, Deddy Corbuzier ogé muka bisnis kulinér
Deddy Corbuzier jeung artis séjénna muka réstoran Jepang "Takigawa"
Pikiran Rakyat nyaéta surat kabar anu diterbitkeun di Bandung, Jawa Barat
Surat kabar ieu diadegkeun tanggal 24 Maret 1966
Nu boga jasana nyaéta Atang Ruswita, wartawan senior
Pikiran Rakyat miboga slogan "Dari Rakyat, Oleh Rakyat, Untuk Rakyat
Bulan Januari 1966, di Kota Bandung sajumlahing wartawan anu teu garawé alatan Koran milik Bandung N.V. nyaéta Pikiran Rakyat eureun teu terbit deui
Koran nu mimiti terbit tanggal 30 Mei 1950 kudu eureun lantaran telat nyakupan katangtuan anu sakuduna unggal koran pikeun "berafiliasi" kalayan salah sahiji kakuatan politik atawa milih ngahiji jeung koran anu ditangtukeun ku Departemen Penerangan
Alatan aya pangrojong ti Panglima Kodam (Pangdam) Siliwangi Ibrahim Adjie, wartawan-wartawan anu di wakilan Sakti Alamsyah jeung Atang Ruswita nerbitkeun "Koran Angkatan Bersenjata" édisi Jawa Barat anu "berfaliasi" jeung "Harian Umum angkatan bersenjata" anu terbit di Jakarta kalayan surat izin terbit (SIT) No
Tapi encan sataun koran ieu terbit, "Menteri Penerangan" teu ngawidian deui pikeun koran ieu terbit deui
"Harian Umum Pikiran Rakyat" anu diterbitkeun ku PT
Pikiran Rakyat Bandung kalayan "Surat Ijin Usaha Penerbitan Pers" (SIUPP) No.035/SK
MENPEN/SIUPP/A.7/1986 tanggal 11 Pebruari 1986 jeung dicetak di PT Graha Bandung, dina poé-poé nu tangtu sacara periodik aya Suplemen Gelora (ngeunaan olahraga), Khazanah (ngeunaan budaya), Binangkit (ngeunaan kewanitaan) jeung Cakrawala (ngeunaan iptek)
Wallis jeung Futuna, resmina Téritori Kapuloan Wallis jeung Futuna (basa Perancis: "Wallis et Futuna"/"Territoire des îles Wallis et Futuna", Fakauvea jeung basa Futuna: "Uvea mo Futuna"), mangrupa téritori pulo Perancis di Polinésia di Pasifik Kidul antara Tuvalu, Rotuma (Fiji), bagian utama Fiji, Tonga, Samoa, Tokelau, jeung Kapuloan Phoenix (Kiribati)
Aréa daratanna 264 km2 kalawan populasi kira-kira 15.000
Mata-Utu mangrupa ibu kota jeung kota panggedéna
Téritorina kajieun ti tilu pulo tropis vulkanis jeung aya ogé sababaraha pulo leutik
Kapisah 260 km kana dua grup, Kapuloan Wallis (Uvéa) di kalér-wétan, jeung Kapuloan Hoorn (Kapuloan Futuna) di kidul-kulon, kaasup Pulo Futuna jeung Pulo Alofi
Ti 2003 Wallis jeung Futuna geus jadi Koléktivitas peuntas laut Perancis ("collectivité d'outre-mer", atawa "COM")
Antara 1961 jeung 2003, miboga status wewengkon peuntas laut Perancis ("territoire d'outre-mer", atawa "TOM")
Wewengkon ieu dibagi kana tilu karajaan tradisional ("royaumes coutumiers"): Uvea, di pulo Wallis, Sigave, di bagian kulon pulo Futuna, jeung Alo, dina pulo Alofi jeung bagian kalér pulo Futuna (ngan Uvéa nu dibagi deui, kana tilu distrik): (1) baheula kawanoh salaku Mua Ibu kota wewengkon ieu nyaéta Matāutu dina pulo Wallis
Salaku wewengkon ti Perancis, wewengkon ieu diparéntah dina Konstitusi Perancis 28 Séptémber 1958, jeung miboga hak pilih universal pikeun sasaha nu yuswana 18 taun atawa leuwih
Présidén Perancis dipilih ku sora nu panglobana pikeun jabatan lima taun; administrator luhurna ditunjuk ku Présidén Perancis kalawan saran ti Mentri Jero Nagri Perancis; présidén Pamaréntaha Téritorial jeung Majelis Téritorial dipilih ku anggota majelis
Di handap nyaéta daptar nagara di Oséania
Nagara-nagara kalawan pangakuan internasional sacara luas nu aya di Oséania
Wewengkon depéndensi jeung otonom
Wewengkon depéndensi jeung daérah otonom di Oséania
Kapuloan Laut Koral
Taman Lalu-lintas Ade Irma Suryani Nasution nyaéta taman rekréasi nu ayana di jajantung dayeuh Bandung
Salian salaku taman, di dieu ogé dijadikeun puseur latian maca rambu-rambu lalu lintas
Dina taun 1898, lahan anu luasna tilu héktar leuwih janten asal-usul Taman "Insulinde Park" (ayeuna Taman Lalu Lintas Ade Irma Suryani Nasution)
Lahan éta mangrupa lahan kosong anu wujudna sapertos rawa au di sababaraha bagéanana aya rumpun-rumpun bambu
Cai dina lahan éta dikuras ku cara ngajieun saluran pengering sapanjang bagéan tengah lahan éta supados caina ngalir ka luar
Saterasna, tempat éta dimangpaatkeun ku masarakat pikeun sawah
Cai anu ngalir ka luar dimangpaatkeun pikeun nyiram sawah, jadina cai tiasa dikendalikeun
Lahan éta posisina manjang ti kalér nepi ka kidul, jeung miring ka belah kidul jeung wétan
Saangeus teu dimangpaatkeun pikeun sawah, éta lahan digunakeun pikeun lapangan militér, sajalan jeung pangwangunan gedong "Departemen van Oorlog (DVO)" anu diwangun dina taun 1915 jeung "Palais van de Leger Commandant" anu diwangun dina taun 1916 salaku imah dinas Panglima Bala Tentara Hindia Walanda anu ayeuna janten kantor KODAM (Komando Daerah Militer) III Siliwangi
Lapangan militér dimangpaatkeun pikeun olahraga, tempat latihan jeung upacara militér
Gedong "Departement van Oorlog" atawa Departemen Peperangan nu ku warga di dinya dingaranan Gedong Sabahu sabab diwangun di luhur taneuh salega sabahu (0,7 hektar), kiwari geus jadi gedong Markas Komando.Dua gedong éta ayana di Jalan Aceh jeung Jalan Kalimantan nu sakaligus jadi wates kalér jeung wétan ti hiji lahan nu kabuka
Beulah kidul diwatesan ku Jalan Belitung jeung dibeulah kulon diwatesan Jalan Sumatera
Lahan kabuka ieu mimitina mangrupa tempat latian baris serdadu Walanda
Mung sanggeus diwangun lapang anyar nu ayeuna jadi Stadion Siliwangi, tempat éta ditinggalkeun
Lahan kabuka éta salajengna dijadikeun taman kota dina taun 1920
Sabab ayana di kawasan anu ngaran jalan-jalanna maké ngaran daerah-daerah di Nusantara, taman éta dingaranan "Insulindepark" ku pamaréntah Kota Bandung dina taun 1925
"Insulindepark" jadi tempat nu nyaman keur reureuh nu harita Bandung masih bérésih jeung sejuk
Di sababaraha tempat disadiakeun tempat keur diuk
Dina sidang Dewan Perwakilan Rakjat Kota tanggal 28 April 1950, ngaran taman éta diganti jadi Taman Nusantara.Taman Nusantara ayana di kawasan nu mangrupa jantung dayeuh anyar
Lokasina gampang ditéangan
Tatapi, sabab kabutuhan tempat rekréasi nu sihat keur barudak, taman ieu dipilih keur pangwangunan Taman Lalu-lintas ("Traffic Garden")
Ide pangwangunanna ti Agustus 1954 ku Badan Pengamanan Lalu-lintas (BKLL) nu ngusahakeun ayana sikep lalu-lintas nu sopan ka budak ti leuleutik kénéh
Mimitina direncanakeun bakal diwangun di luhur lahan Taman Pramuka nu ayana di Jalan R.E
Mung rencana éta dibatalkeun sabab lobana fasilitas ruang PMI, kantor pos jeung telepon leutik, sarta rohang musik.Pangwangunan Taman Lalu-lintas éta mangrupa conto nyata kumaha pamaréntah daerah, panitia, jeung masarakat Dayeuh Bandung kaasup media massa di dinya
Sanajan dina mangsa éta, situasi ekonomi masih hésé jeung kaamanan di Jawa Barat can pati bener ti gangguan gorombolan
Ngaliwatan kampanyeu anu dilakukeun kalawan tigin, ngaliwatan "slide" di bioskop-bioskop atawa ngaliwatn media massa elektronik saperti "Radio Republik Indonesia Stasiun Bandung" sarta media massa cetak saperti Lembaga Kantor Berita Nasional "Antara", Harian "Pikiran Rakyat", "Warta Bandung", "Sipatahunan", "AID Prianger Bode" jeung media massa séjénna, masarakat milu ngarojong
Nepi ka paribasa “Sedikit demi sedikit lama-lama menjadi bukit”, sumbangan nu teu leutik artina ti siswa-siswa Sekolah Rakyat jeung Sekolah Lanjutan di Bandung sewang-sewang badagna Rp 0,50-Rp 1,00, nepi ka kakumpul dana sagedé 21.580
Sekolah China di Bandung sukses ngumpulkeun Rp 21.580.Kalawan kakumpul dana éta, ku kituna dina tanggal 23 Maret 1956 dilakukeun nyimpen watu munggaran ku Ny
Enuch, pamajikanna Wali Kota Bandung diaping dua budak awéwé nu asalna ti kulawarga Ir
Effendi jeung kulawarga R. Sanusi Hardjadinata nu sewang-sewangan jadi Direktur Jenderal Djawatan Kereta Api (DKA) jeung Gubernur Jawa Barat
Mangsa éta, gubernur nepikeun harepanna supaya tempat éta bisa diresmikeun tanggal 17 Agustus 1956, tepatna mangsa miéling Poé Dirgahayu Kamerdikaan Républik Indonésia ka-11
Sanajan sababaraha usaha dilakukeun kalawan ngagalang sakabéh potensi, harepan éta karék kalaksanakeun di tanggal 1 Maret 1958
Taman Lalu Lintas
Ngaran Taman Nusantara teu kasohor ku sabab robah fungsi janten taman atikan pikeun pangaweruh ngeunaan lalu lintas keur barudak leutik, jeung tempat pikeun ngabina barudak remaja
Teras ngaranna dirobah janten Taman Lalu Lintas anu diwangun jeung diurus ku Badan Keamanan Lalu Lintas (BKKL) sarta diadegkeun ku H. Nazaruddin SH salaku Kepala Polisi Lalu Lintas dan Ketua Badan Keamanan Lalu Lintas (BKLL)
Saterasna, taman diurus ku Yayasan Taman Lalu Lintas anu didirikeun dina taun 1960
Taman Lalu Lintas Adé Irma Suryani Nasution
Tempat rekréasi keur barudak éta, sanggeus kajadian G30S/PKI bulan September 1965 dingaranan Taman Lalu-lintas Ade Irma Suryani Nasution, ngaran putri sulung Jenderal A.H. Nasution nu kungsi jadi Panglima Divisi Siliwangi munggaran, sateuacan jadi Kodam jeung salajengna Kodam III/Siliwangi.Sanggeus sempet ngalaman karuksakan, di taun 1974, sarombongan kaom ibu nu kagabung dina paguyuban “Bandung Kota Kembang” ngusahakeun ngaktifkeun deui tempat rekréasi éta
Fasilitasna nu aya nyaéta kareta api, korsel, sapeda mini, mobil mini nu digerakkeun ku tanaga listrik ti "accu"
Kareta api digerakkeun ku ngagunakeun mesin jeep taun 1948.Taman Lalu-lintas “Ade Irma Suryani Nasution” kiwari mangrupa tempat rekréasi populer keur barudak
Utamana dina poé ahad, tempat ieu pinuh pangunjung nu sabagéan badag kawengku ku barudak TK jeung Sakola Dasar
Ku sabab "Insulinde Park" lokasina deuket jeung "Pieters Park" (ayeuna Taman Balai Kota Bandung), diwangun irigasi pikeun kadua taman éta di handap jalan sapanjang Jalan Aceh
Cai pikeun "Pieters Park" teu saukur ti saluran cai di Jalan Aceh waé, tapi ogé ti walungan Cikapundung
Dina belah wétan walungan Cikapundung, aya kali leutik anu dilengkepan ku panto cai supados cai anu ngalir ka "Pieters Park" jeung "Insulinde" Park tiasa dikendalikeun
Kali leutik éta janten kasohor disebat walungan Cikapayang anu diwangun dina masa pamaréntahan R.A. Kusumahdilaga salaku Bupati Bandung (1874-1893)
Dina belah kalér Taman Lalu Lintas, aya dua wangunan utama anu wujudna teu robah nepi ka ayeuna
Dua wangunan éta nyaéta imah kulawarga Zuur anu diwangun dina taun 1912 jeung "Palais van de Leger Commandant" anu diwangun ti taun 1916-1918
Dua wangunan éta diwangun dumasar kana rancangan arsiték Wolff Schoemaker
Dina belah wétan taman, aya wangunan "Departemen van Oorlog (DVO)" atawa Kantor Departemen Penerangan anu diwangun dina taun 1915 dumasar kana rancangan arsiték R.L
Dina belah kidul, aya opat wangunan anu ngajéjér ti belah wétan nepi ka kulon, nyaéta : "Gouvernements Hoogere Burgerschool" (HBS Negeri), imah dinas Komandan Ajudan Jénderal, "Méss" Perwira, jeung imah dinas Komandan Divisi
Nepi ka ayeuna, nan aya dua wangunan anu teu robah wujudna, nyaéta "Méss" Perwira jeung HBS Negeri anu ayeuna janten SMAN 3 jeung SMAN 5 Bandung
Dina belah kulon, imah anu ngajéjér di seberang taman baheulana nyaéta imah dinas para perwira militér
Ayeuna gedong-gedong éta janten kantor militér, kantor instansi pamaréntah, kantor Yayasan Paguyuban Pasundan, jeung sajabana
Sajarah Taman Lalu Lintas Bandung
Sumur Bandung nyaéta sumur nu dijieun ti tilas nacebkeun tongkat R.A.A Wiranatakusumah
Nu ayana di beulah kidul Pendopo Kabupatén Bandung, Bandung Jawa Barat
Teu loba nu apal, salah sahiji tempat di tukangeun tempat parkir gedong patemoan Sumur Bandung nu ayana di beulah kulon Cikapundung aya sumur nu dingaranan Sumur Bandung
Wangunna sarua jeung sumur-sumur umumna, ngan sumur ieu leuwih dipikahormat dina ajén budaya jeung adat, sabab sumur ieu disebut kramat ku masarakat di dinya
Di bagéan luhur sumur éta dibéré cungkup panutup jeung dikuriling ku ranté pawates
Dina salah sahiji sisina aya prasasti nu tulisanna: Sumur Bandung dipercaya ngabogaan hubungan sajarah jeung ngadegna Dayeuh Bandung
Caritana nalika rombongan bupati jeung pangiringna nyusur Cikapundung néangan tempat nu pantes keur diadegkeun puseur dayeuh nu cocok
Nalika bupati nancebkeun tongkat tuluy ditarik deui, ti tilas tongkat éta kaluar cai
Di lokasi cai éta salajengna dijieun sumur jeung salajengna dingaranan Sumur Bandung
Di taun 1930-an, di luhur taneuh 3.945 m2 éta, diadegkeun wangunan tingkat hasil rarancang Prof. C.P
Sanggeus diresmikeun di tanggal 26 Oktober 1939, wangunan éta salajengna ditempatan N.V. Gebéo, usaha listrik Hindia Walanda
Urut gedung Gebéo nu salajengna dijadikeun kantor PT (Persero) Perusahaan Listrik Negara Distribusi Jawa Kulon éta, ayana ditungtung pertiluan Jalan Asia-Afrika jeung Jalan Cikapundung
Sumur Bandung ayana di lantéi dasar Gedung PLN
Caina masih angger wening jeung teu kungsi garing sanajan Dayeuh Bandung ngalaman halodo nu panjang
Dina poé-poé nu tangtu, sumur éta sok aya nu ziarah nu datang ti sababaraha dayeuh, malihan aya nu asalna ti Jawa Tengah jeung Sumatera
Dina kapercayaan sabagéan masarakat, Sumur Bandung dijaga ku putri nu geulis pisan ngaranna Kentring Manik Mayang Sunda, nu ngajaga alam goib dayeuh Bandung
Tokoh ieu, dina carita Raden Mundinglaya di Kusuma nu dikumpulkeun C.M